**РЕПУБЛИКА СРПСКА**

**МИНИСТАРСТВО ПРОСВЈЕТЕ И КУЛТУРЕ**

**ПРАВИЛНИК**

**O НАЧИНУ ПОПИСА МУЗЕЈСКЕ ГРАЂЕ**

**Бања Лука, јули 2018. године**

На основу члана 14. став (3) Закона о музејској дјелатности („Службени гласник Републике Српске“ бр. 89/08, 57/12 и 18/17) и члана 82. став 2. Закона о републичкој управи („Службени гласник Републике Српске“, бр. 118/08, 11/09, 74/10, 86/10, 24/12, 121/12, 15/16, 57/16 и 31/18), министар просвјете и културе, 13. јула 2018. године, доноси

**ПРАВИЛНИК**

**O НАЧИНУ ПОПИСА МУЗЕЈСКЕ ГРАЂЕ**

Члaн 1.

Oвим прaвилникoм прописује се начин пописа музејске грађе у музејским установама и збиркама у саставу.

Члан 2.

У поступку пописа музејске грађе утврђује се број и стање музејских предмета, степен њиховог оштећења, документованост сваког предмета и мјере заштите.

Члан 3.

Попис музејске грађе је стручна провјера, која се врши на основу података о затеченом броју и стању музејских предмета у музејским установама и збиркама у саставу и података који су уписани у књигама инвентара, у циљу утврђивања стварног броја и стања музејске грађе.

Члан 4.

1. Попис музејске грађе може да буде редован и ванредни.
2. Редован попис музејске грађе врши се сваких пет година.
3. Ванредни попис музејске грађе може бити потпун или дјелимичан и обавља се, у случајевима пресељења музејске грађе, пожара или поплаве у просторијама гдје се налази музејска грађа, крађе, неовлаштеног уласка или физичког оштећења простора у којем је смјештена музејска грађа, као и у другим случајевима.

Члан 5.

1. Попис музејске грађе спроводи Комисија за попис музејске грађе (у даљем тексту: Комисија).
2. Комисију из става 1. овог члана именује руководилац музejске установе или збирке у саставу.
3. Комисија се састоји од пет чланова, од којих су најмање три члана из реда запослених стручних радника музеја или збирке у саставу.
4. Рјешењем о формирању Комисије, из става 1. овог члана, одређује се ближи састав, задатак Комисије, вријеме отпочињања и трајања пописа и рок за достављање извјештаја о извршеном попису.

Члан 6.

1. У зависности од обима музејске грађе која се пописује, може се образовати једна или више комисија за попис музејске грађе.
2. Уколико установа нема стручни кадар неопходан за састав комисије за попис музејске грађе, може ангажовати одговарајуће стручно лице из другог музеја или збирке у саставу.

Члан 7.

1. Попис се обавља уз помоћ унапријед припремљених листа музејске грађе, израђених на основу књиге инвентара појединих збирки и картотеке музејске грађе.
2. Листе из става 1. овог члана се формирају из електронске базе података или исписују из музејске документације.

Члан 8.

1. Комисија за попис утврђује план и метод рада по којем се врши попис музејске грађе и редосљед пописа музејских збирки.
2. У поступку пописа Комисија врши издвајање музејског материјала за који нема довољно података за идентификацију, предмете на којима се требају примјенити мјере заштите и предмете које предлаже за отпис.

Члан 9.

Комисија сачињава појединачне пописне листе за сваки предмет музејске грађе у који уноси сљедеће податке:

1. рeдни брoj,
2. врстa – нaзив прeдмeтa,
3. инвeнтaрскa oзнaкa, oднoснo ознака б.б. (бeз брoja) зa прeдмeтe кojи нису увeдeни у инвeнтaрску књигу,
4. степен оштећења,
5. мјеру заштите и
6. приједлог за отпис.

Члан 10.

На основу извршеног пописа музејске грађе Комисија сачињава извјештај у који уноси сљедеће податке:

1. вријеме у којем је попис обављен,
2. састав Комисије,
3. обим и врста музејске грађе која је обухваћена пописом,
4. методологију пописа,
5. утврђeни брoj и стaњe музejских предмета,
6. степен оштећености и мјере заштите и
7. приједлог за отпис.

Члан 11.

Руководилац музеја или збирке у саставу, на основу извјештаја из члана 10. овог правилника, на приједлог Комисије доноси одлуку о мјерама заштите или отпису.

Члан 12.

Oвaj Прaвилник ступa нa снaгу oсмoгa дaнa од дана објављивања у „Службеном гласнику Републике Српске“.

Број: 07.06/020-2115/18 МИНИСТАР

Датум: 13. јули 2018. године

Бања Лука Др Дане Малешевић

**OБРАЗЛОЖЕЊЕ**

**ПРАВИЛНИКA O НАЧИНУ ПОПИСА МУЗЕЈСКЕ ГРАЂЕ**

**I ПРАВНИ ОСНОВ**

Законски основ за доношење овог правилника садржан је у члану 14. став (3) Закона о музејској дјелатности („Службени гласник Републике Српске“ бр. 89/08, 57/12 и 18/17) у коме је прописано да министар доноси Правилник о начину пописа музејске грађе, и у члану 82, став 2. Закона о републичкој управи („Службени гласник Републике Српске“, бр. 118/08, 11/09, 74/10, 86/10, 24/12, 121/12, 15/16, 57/16 и 31/18) у коме је прописано да министар представља министарство, доноси прописе из члана 69. став 1. овог закона и рјешења у управним и другим појединачним стварима, одлучује о правима и дужностима запослених у министарству и одлучује о другим питањима из дјелокруга министарства. У члану 69, став 1. прописано је да органи управе доносе правилнике, наредбе, упутства и друге опште акте.

**II УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ**

**III РАЗЛОЗИ ЗА ДОНОШЕЊЕ ПРАВИЛНИКА**

Правилник се доноси у сврху спровођења одредаба Закона о музејској дјелатности које се односе на музејску грађу и вођење музејске документације. Наиме, чланом 14. став 2. Закона о музејској дјелатности прописано је да музејске установе и збирке у саставу у поступку пописа музејске грађе утврђују број и стање музејских предмета, степен њиховог оштећења, документованост сваког предмета и мјере заштите, а ставом 3. истог члана је прописано да министар доноси Правилник о начину пописа музејске грађе, те у члану 56, став 1, да ће наведени правилник донијети у року од шест мјесеци од дана ступања на снагу Закона.

**IV ОБРАЗЛОЖЕЊЕ ПРЕДЛОЖЕНИХ ПРАВНИХ РЈЕШЕЊА**

Чланом 1. дефинисан је садржај Правилник.

 Чланом 2. прописано је да се упоступку пописа музејске грађе утврђује број и стање музејских предмета, степен њиховог оштећења, документованост сваког предмета и мјере заштите.

Чланом 3. је пропсиано да се попис врши на основу података о затеченом броју и стању музејских предмета у музејским установама и збиркама у саставу и података који су уписани у књигама инвентара.

Чланом 4. став 1. је прописано да попис музејске грађе може да буде редован и ванредни. Ст. 2. и 3. истог члана је прописано у којим случајевима се врши редовни, а у којим случајевима ванредни попи музејске грађе.

Чланом 5. је пропсиано да попис спроводи комисија коју именује руководилац установе и коју чини пет чланова из реда запослених.

Чланом 6. став 1. је прописано да у зависности од обима музејске грађе која се пописује, могу бити именоване двије или више комисија, а ставом 2. истог члана је пропсиано да се у комисију могу именовати и стручњаци из друге установе.

Чланом 7. је прописано да се попис обавља уз помоћ унапријед припремљених листа музејске грађе, израђених на основу књиге инвентара појединих збирки и картотеке музејске грађе.

Чланом 8. је прописано да комисија за попис утврђује план и метод рада по којем се врши попис музејске грађе и редосљед пописа музејских збирки и простора, те да у поступку пописа Комисија врши издвајање музејског материјала за који нема довољно података за идентификацију, предмете на којима се требају примјенити мјере заштите и предмете које предлаже за отпис.

Чланом 9. је прописано да комисија сачињава појединачне пописне листе за сваки предмет са одређеним подацима.

Чланом 10. је прописано да се на основу извршеног пописа музејске грађе сачињава извјештај о извршеном попису.

Чланом 11. је прописано да руководилац музеја или збирке у саставу, на основу извјештаја доноси одлуку о предлогу Комисије о мјерама заштите или отпису.

Чланом 12. Правилника прописано је да правилник ступа на снагу осмог дана од дана објављивања у „Службеном гласнику Републике Српске“.

**V УЧЕШЋЕ ЈАВНОСТИ И КОНСУЛТАЦИЈЕ У ИЗРАДИ ПРАВИЛНИКА**

**VI ФИНАНСИЈСКА СРЕДСТВА**

За спровођење овог правилника нису потребна додатна финансијска средства.